钦定古今图书集成/明伦汇编/氏族典/第174卷 > 钱之望
## 钦定古今图书集成/明伦汇编/氏族典/第174卷 > 钱之望

按《武进县志》：“之望，字表臣，少放达，喜奇计。逆亮窥江，
以策干虞允文，允文用其策，亮果殒。符离之败，道谒
张忠献浚，请出边并进，使敌疲于奔命，大功可立。浚
不从。乾道五年，登进士第，授江西帅。属赖文政猖獗，
锋甚锐，参政龚茂良荐之望可任，遂俘文政。除金部
郎官，知楚州。募勇士五百，躬自训阅，敌不敢近。大奚”
山盗起，除秘阁修撰、知广州。盗以舟师指城，民大恐，
之望麾军奋击，破之。升华文阁待制、知庐州，卒。